title: Nicoya gazaxo
text: Taneafa conyuta ke frofara va tawavo gan tcabaneyestasikafa lospa tid wali -8000 AGJ is -5000, nelkon poke Arenal uzda is sekol ke Rincón de la Vieja tculk isu Arenal isu moekote Miravalles lize raporsutewa jontikote di zo trasiyid . Taneafa bazexa ke tawamidura wali -2000 is -300 awid moe ontinaxo ke Tilarán poke Arenal uzda is omaxo wale Cañas is Liberia , koe bodapaxo nope guboyaf daykaks ke tculkafa divlankera . Tela losavsafa trocadayxa ( muka is trig ) ke Guanacaste winka tid evlon gu bana rekola.